钦定古今图书集成/明伦汇编/官常典/第661卷 > 杨以任
## 钦定古今图书集成/明伦汇编/官常典/第661卷 > 杨以任

按《江宁府志》：“以任号维节，江西人。辛未成进士。自以
学仕未优，请改应天教授，接引诸生实行，月课一二
高年知名者，忘分引交，绝不以师长尊行自居。诸生
贽礼，尽为谢绝。有序应补廪而贫者，具券以往。以任
挥去之，立为申请，绝不受谢。日手一编，咿吾讽咏，不
分昼夜。遂成瘵疾，卒于南雍。”